[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Se vi legas tiun c\u0302i pag\u0302on, vi vers\u0302ajne volis informig\u0302i pri LINGUA (Oftaj demandoj kaj respondoj) au\u0306 konsentis alig\u0302i al la tradukprojekto kiel volontula kontribuanto de Global Voices Esperanto Lingua [eo]. Koran dankon kaj bonvenon!"}, {"text_idx": "#000006", "text": "Eble vi jam estis kunlaboranta tradukisto de Global Voices Esperanto (GVE) en la pasinteco, sed devis halti pro tempomanko. Eble vi demadas vin, c\u0302u vi devas re-alig\u0302i kiel tradukisto kaj kiun kontakti, c\u0302ar nun vi havas pli da libera tempo kaj s\u0302atus rekomenci vian traduklaboron. Ni g\u0302ojus vidi vin denove aktiva. Vi simple devas kontakti nin pere de nia kontaktopag\u0302o!"}, {"text_idx": "#000007", "text": "En tiu c\u0302i dokumento ni parolos pri la celo kaj funkciado de nia GV-komunumo kaj pri la uzo de WordPress kiel redaktilo en kiu vi metu la tradukon."}, {"text_idx": "#000008", "text": "Vi ankau\u0306 ekscios kiu estas kiu c\u0302e Global Voices, el kiuj fontoj vi povas elekti artikolon por via traduko. Krom informoj pri niaj retpos\u0302taj dissendolistoj, vi malkovros ke vi farig\u0302os parto de tutmonda komunumo kun la ebleco tutmonde renkontig\u0302i kun poliglota publiko."}, {"text_idx": "#000009", "text": "Estas kelkaj aferoj, kiujn vi devas scii antau\u0306 ol komenci. Ni ne havas oficejon, do ni aktivas virtuale. Kun pli ol 500 kontribuantoj, povas esti malfacile kompreni, kio okazas inter ni."}, {"text_idx": "#000010", "text": "La plejparto de nia agado okazas c\u0302irkau\u0306 \u201cGlobal Voices in English\u201d, sed ni c\u0302iam pli ofte vidas la kreskon de la projekto Lingua. Ni havas pli ol 30 diverslingvajn retejojn de GV, kiuj havas siajn proprajn teamojn de redaktoroj kaj tradukistoj. Kelkaj el tiuj retejoj ankau\u0306 komencis produkti originalan enhavon. Aldone al ili, \u201cGlobal Voices Advocacy\u201d (Pledo de Tutmondaj Voc\u0302oj) kaj \u201cRising Voices\u201d (Levig\u0302antaj Voc\u0302oj) funkcias kiel sendependaj projektoj: la unua por batali por la libereco de enreta opiniesprimado, kaj la dua por disvastigi civitanajn komunikilojn kaj enretigi pli da voc\u0302oj."}, {"text_idx": "#000011", "text": "Ni raportas pri gravaj okazaj\u0302oj de marg\u0302enataj kaj nereprezentataj komunumoj kaj pri interesaj konversacioj, aperintaj en civitanaj amaskomunikiloj c\u0302irkau\u0306 la mondo. Jen bazaj informoj, kiujn vi bezonas por kompreni, kio estas Global Voices."}, {"text_idx": "#000013", "text": "Kiu estas kiu c\u0302e Global Voices?"}, {"text_idx": "#000014", "text": "Multaj homoj [en] estas enplektitaj en la dau\u0306ra funkciado de Global Voices (Tutmondaj Voc\u0302oj), inkluzive de vi! Certigu, ke vi havas almenau\u0306 unu administranton, kiu estas via unua kontaktopersono, kaj ke vi abonas la tau\u0306gajn GV-grupojn de Google [en]. Se mankas administranto [tio povus esti la kazo, se dum 3 monatoj la administranto publikigis neniun artikolon], tiam via c\u0302efa kontakto estas la Lingua manag\u0302ero (angla: Lingua manager), kiu povas serc\u0302i kaj proponi alian administranton por via Lingua-sekcio."}, {"text_idx": "#000016", "text": "Editors and management [en] de Global Voices tutmonde: lingvaj redaktistoj kaj administrantoj."}, {"text_idx": "#000017", "text": "Board Members [en] de Global Voices tutmonde: fondintoj, stabanoj kaj reprezentantoj de la volontularo."}, {"text_idx": "#000018", "text": "C\u0302iuj kontribuantoj [en]: Tra c\u0302iuj Lingua-sekcioj ni havas entute centojn da volontulojn, kontribuantaj kiel"}, {"text_idx": "#000019", "text": "tradukistoj (en GV ofte erarige nomataj authors, nur tradukas artikolojn);\nprovlegantoj (helpas al redaktistoj lingve revizii tradukojn, sen neceso mem traduki tutan artikolon) au\u0306\nverkistoj (angle: writers, kiuj verkas kaj intervjuas).\nEn c\u0302iu lingva sekcio de GV, ankau\u0306 en Global Voices Esperanto, estas\nredaktistoj [angle: editors]: administrantoj de GVE, kiuj povas havi diversajn taskojn kiel ekzemple malfermi konton kun pasvorto por novalig\u0302intoj, tekstarang\u0302i kaj publikigi tradukojn. Provizore mankas provlegantoj kun bona kono de Esperanto. Pro tio la redaktistoj devas investi multege da laboro en la lingva reviziado de alies tradukoj krom mem traduki artikolojn kiuj estas tempoligitaj. Tiaj tempoligitaj artikoloj estas ekzemple la intervjuoj publikigitaj okaze de la c\u0302iusemajnaj lau\u0306vicaj tvitero-kampanjoj por plivastigi la voc\u0302ojn de aktivistoj por la indig\u0302enaj lingvoj kadre de la Internacia Jaro de Indig\u0302enaj Lingvoj 2019 (IJIL), lanc\u0302ita de la tuta UN kaj ne nur de Unesko. Se vi serc\u0302as iun specifan kontribuanton, tajpu iun nomon en la \u2018serc\u0302ilo\u2018 de via retumilo (pere de ctrl + F en Windows au\u0306 cmd + F en Mac)."}, {"text_idx": "#000020", "text": "Via rolo de tradukisto estas ebligi tiujn interesajn konversaciojn, kiuj okazas en la blogsfero kaj civitanaj komunikiloj tutmonde, kaj kiujn raportas Global Voices."}, {"text_idx": "#000021", "text": "Por konsiloj kaj sugestoj, kiuj helpos akordigi vian tradukon al la normoj de Global Voices pri stilo kaj formato, vidu la Stil-gvidilon de GV [angle]."}, {"text_idx": "#000022", "text": "Ni havas kelkajn apartajn grupojn de tradukistoj:"}, {"text_idx": "#000023", "text": "Tradukado el la angla lingvo al aliaj lingvoj"}, {"text_idx": "#000024", "text": "Vi c\u0302efe tradukos el la angla al via gepatra lingvo, elektante unu el la afis\u0302oj c\u0302iutage haveblaj c\u0302e la retejo \u201cGlobal Voices in English\u201d, kaj publikigante vian tradukon en unu el la multaj retejoj de Lingua."}, {"text_idx": "#000025", "text": "Okaze de Esperanto vi tradukos el la angla al Esperanto kaj publikigos vian tradukon en la retejo \u201cGlobal Voices en Esperanto\u201d."}, {"text_idx": "#000026", "text": "Tradukado el unu ne-angla lingvo al la angla lingvo"}, {"text_idx": "#000027", "text": "Vi c\u0302efe tradukos afis\u0302ojn el unu el la multaj retejoj de Lingua al la angla, kaj proksime laboros kun la regionaj kaj lingvaj redaktoroj por trovi, kiuj afis\u0302oj estas haveblaj por tradukado. Viaj tradukoj aperos c\u0302e la retejo \u201cGlobal Voices in English\u201d."}, {"text_idx": "#000029", "text": "Esperanto: Okaze de Esperanto vi tradukos el unu el la retejoj de Lingua al Esperanto kaj viaj tradukoj estos publikigitaj en la retejo \u201cGlobal Voices en Esperanto\u201d."}, {"text_idx": "#000030", "text": "Ni donas en tiu c\u0302i artikolo jam la plej bazajn informojn kiel uzi WordPress en formo de bildoprezento en Esperanto (vidu pli malsupre en tiu c\u0302i artikolo). WordPress estas la sistemo kiun LINGUA uzas por krei, traduki kaj publikigi artikolojn. Vi iom konu g\u0302in por povi kontribui per traduko. La bildoprezento ankau\u0306 enhavas multajn ligilojn al tradukhelpiloj kaj konsiloj por traduki en Esperanton."}, {"text_idx": "#000032", "text": "C\u0302i suba bildoprezento donas la plej bazajn informoj kiel uzi WordPress por aldoni tradukon.\nG\u0302i ankau\u0306 donas al vi superrigardon pri la teknika procezo de afis\u0302ado (publikigo).\nFine vi trovos konsilojn por faciligi vian traduklaboron"}, {"text_idx": "#000033", "text": "ATENTU! Ne estas deviga, sed se vi nepre volas eviti ke aperas la vorto \u2018placemate\u2018 sur via ekrano por diri ke jam alia persono komencis la tradukon, ni konsilas antau\u0306e sciigi la aliajn kontribuantojn pri vi intenco fari tradukon de iu artikolo, sendante retpos\u0302tan mesag\u0302on al nia propra dissendolisto \u201cGV Esperanto\u201d (nur personoj jam aldonitaj al la listo povos sendi)."}, {"text_idx": "#000035", "text": "La administranto de Global Voices en Esperanto sendos al vi uzantonomon kaj pasvorton por ensaluti [angle nomata: login]. Vi eventuale devas elekti en la falmenuo la lingvon Esperanto anstatau\u0306 \u2018English\u2018 (angla) antau\u0306 ol ensaluti."}, {"text_idx": "#000036", "text": "Fininte la tradukon, bonvolu premi \u201cproponi\u201d (= \u201csendi por revizio\u201d por ke via provleganto, lingva redaktanto (translation editor) kiu revizias vian tradukon, vidu ke via traduko pretas. ATENTU! Ne forgesu sendi retpos\u0302ton al via lingva redaktisto (administranto) por sciigi, ke la artikolo estas preta por revizio. WordPress ne c\u0302iam akurate sciigas la redaktiston au\u0306tomate. Se la retejo ne havas aktivan lingvan redaktanton, petu helpon de la c\u0302efadministranto de Lingua (2019: Mohamed Gohary)."}, {"text_idx": "#000038", "text": "Multaj elekteblaj artikoloj por traduki"}, {"text_idx": "#000039", "text": "GV-tradukistoj estas kontribuantoj, kiuj tradukas kutime el la angla, sed ankau\u0306 el aliaj lingvoj pere de unu el la Lingua-retejoj de Global Voices [eo]. Vi povas traduki ajnan artikolon (afis\u0302o, angle \u2018post\u2019) publikigitan en ajna Lingua-retejo [ligiloj al retejoj en dekoj da lingvoj] kaj elekti artikolojn el:"}, {"text_idx": "#000040", "text": "Global Voices in English [en]\nCommunity blog [en] kiu servas kiel reteja spaco, blogo por nia kunlaborantaro."}, {"text_idx": "#000042", "text": "Estas kelkaj pliaj aferoj, kiujn vi devas scii antau\u0306 ol elekti artikolon por via traduko. Ni ne havas oficejon, do nia komunumo el centoj da volontulaj kontribuantoj funkcias virtuale. Plejparto de la agado turnig\u0302as c\u0302irkau\u0306 la anglalingva retejo [en], sed por pli bone servi tutmondan kaj multlingvan legantaron, ni pere de la projekto Lingua ankau\u0306 proponas Global Voices en dekoj da aliaj lingvoj [eo] kun siaj propraj skipoj da tradukistoj kaj redaktistoj, kiuj helpas funkciigi la projekton Lingua. Kvankam la duono de la kvardeko de la Lingua-sekcioj [eo] ne plu estas aktivaj [en 2019], la esperantlingva GV-sekcio sukcesis g\u0302is nun resti aktiva danke al la volontulado de kelkaj persistaj tradukistoj kaj provlegantoj. C\u0302ia helpo dau\u0306re bonvenas.\nGV-tradukistoj ebligas ke artikoloj de Global Voices haveblu en via preferata lingvo."}, {"text_idx": "#000043", "text": "Ni uzas la programon WordPress por publikigi kaj (afis\u0302i) tradukojn de artikoloj. G\u0302i estas sufic\u0302e intuicia sistemo kiam vi lernis la bazajn aferojn rilate al g\u0302ia uzo por Global Voices pere de c\u0302i supra bildoprezento kiu helpos al vi meti la unuajn pas\u0302ojn."}, {"text_idx": "#000044", "text": "Tamen poste vi eble deziros ankau\u0306 legi pli detalajn teknikajn informojn pri g\u0302ia uzo. Nia Tradukgvidilo al Lingua, kiu estas traduko de la anglalingva bildoprezento \u201cLingua Translation Guide\u201d respondas al tiu celo."}, {"text_idx": "#000045", "text": "En la artikolo Partoprenu kaj volontulu! [eo] ni menciis ankau\u0306 pliajn (anglalingvajn) gvidilojn de Global Voices Lingua, kiujn ni ne tradukis en Esperanton."}, {"text_idx": "#000046", "text": "Se vi havas demandojn pri la privateco-politiko de Global Voices, legu nian Gvidilon pri privateca poltiko kun rekomendoj pri la tipoj de inkluzivinda enhavo."}, {"text_idx": "#000047", "text": "C\u0302iu alig\u0302into al Global Voices en Esperanto au\u0306tomate ricevos mesag\u0302ojn de la Google-grupo gv-esperanto. Tuj kiam via unua artikolo/traduko estos publikigita, vi estos ankau\u0306 aldonita al la abonantaro de nia novaj\u0302letero Global Voices Esperanto Lingua. Tiel c\u0302iu c\u0302e Global Voices Esperanto (GVE) estas inkluzivita en la konversacioj pri GVE, kie ni inters\u0302ang\u0302as informojn pri redaktaj kaj organizaj temoj."}, {"text_idx": "#000049", "text": "La c\u0302efa retpos\u0302ta grupo en la angla nomig\u0302as \u201cGV Authors\u201c [en].\nKelkaj listoj estas uzataj nur por peti tradukon.\nLa listo \u201cLingua-all\u201c, specifa grupo por la projekto Lingua, interesa por tradukemuloj de GV. G\u0302in abonas ankau\u0306 GV-stabanoj (GV Core), retejaj redaktoroj, la teknika teamo kaj aliaj en la komunumo de Global Voices kiuj interesig\u0302as pri Lingua.\nAnkau\u0306 ekzistas alilingvaj retpos\u0302taj grupoj kiuj dependas de aliaj (lingvaj) GV-komunumoj.\nSe temas pri demandoj rekte ligitaj al Global Voices en Esperanto, bonvolu sendi retpos\u0302tmesag\u0302on al nia propra dissendolisto \u201cGV Esperanto\u201d (nur personoj jam aldonitaj al la listo povos sendi demandojn!)."}, {"text_idx": "#000050", "text": "Kiel videblas el la diagramo, trovig\u0302as sennombraj konversacioj samtempe okazantaj. Kune ili ests Global Voices."}, {"text_idx": "#000051", "text": "Kiel ano de la GV-komunumo, vi helpas decidi, kio okazu al la retejo, kio estu nia prioritato, kaj kio estu la estonteco de nia projekto. Sentu vin libera proponi viajn ideojn kaj raporti problemojn. Ni ankau\u0306 klopodas ligig\u0302i unu kun la alia per sociaj retejoj. La estraro de Global Voices havas ankau\u0306 du reprezentantojn elektitajn el la komunumo: unu por volontuloj, kaj la alia por la stabanoj. Bonvenon al la familio!"}, {"text_idx": "#000052", "text": "Estante tradukisto de Global Voices, vi povas sperti grandan kontenton, akiri multajn novajn amikojn, kaj ec\u0302 gajni profesiajn s\u0302ancojn, c\u0302ar vi akiros impresan sperton dum vi helpos valoran aferon. C\u0302io en Global Voices estas publikigata sub la permesilo de Krea Komunaj\u0302o, do estu preta vidi viajn plej bonajn tradukojn aperi ankau\u0306 en aliaj novaj\u0302retejoj kaj blogoj."}, {"text_idx": "#000053", "text": "C\u0302iun unu jaron kaj duonon, proksimume, Global Voices okazigas Pintkunvenon (g\u0302is nun en Londono, Delhio, Budapes\u0302to, kaj Santiago), al kiu ni klopodas venigi lau\u0306eble plej multajn kontribuantojn de Global Voices. Pasintece, ni povis inviti kelkajn el niaj plej aktivaj volontuloj vojag\u0302i al tiuj pintkunvenoj senpage. Ni c\u0302iam strebos venigi lau\u0306eble multajn homojn."}, {"text_idx": "#000054", "text": "Foje au\u0306toroj kaj redaktoroj de Global Voices, kiuj log\u0302as en la sama urbo au\u0306 sur la sama kontinento, sukcesas organizi siajn proprajn, malpli grandajn kunvenojn. Seng\u0302ene turnu vin al homoj en via propra regiono. Eble ankau\u0306 vi estos invitita al blogistaj eventoj au\u0306 konferencoj, kie vi renkontos aliajn kontribuantojn de Global Voices."}, {"text_idx": "#000057", "text": "Plej novaj artikoloj pri Civitanaj komunikiloj"}, {"text_idx": "#000058", "text": "Kiel kurdlingvaj dividoj malhelpas aliron al informoj"}, {"text_idx": "#000062", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000064", "text": "Retpos\u0302to (ne estos publikigata) (deviga)"}, {"text_idx": "#000066", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000068", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000069", "text": "Speciala danko al niaj multaj subtenantoj"}, {"text_idx": "#000070", "text": "Bonvolu subteni nian gravan laboron"}]